Pavel Haas

**Pavel Haas** (* 21. jún 1899, Brno† 17. október 1944, Osvienčim) bol český hudobný skladateľ židovského pôvodu.

## Život
Pochádzal z brnenskej židovskej rodiny; jeho brat Hugo Haas sa stal populárnym filmovým hercom a režisérom. Spolupracovali spolu na troch filmoch, pre ktoré Pavel zložil hudbu: *[[Život je pes]]*, *[[Mazlíček]]*, *[[Kvočna]]*.

Študoval na Brnenskom konzervatóriu u Jana Kunca, Viléma Petrželky a Leoša Janáčka.

Zamiloval sa do vydatej lekárky Soni Jakobsonovej (manželky lingvistu Romana Jakobsona), ktorá sa rozviedla, aby sa mohli 17. októbra 1935 s Pavlom vziať. Roku 1937 sa im narodila dcéra Olga - neskôr herečka. Na manželkine želanie sa Pavel plne venoval skladaniu. Dokončil operu *Šarlatán*, a tá mala premiéru v apríli 1938. Po príchode nemeckých vojsk zvažovali emigráciu, ale nemali šťastie a nezískali potrebné víza. Jeho brat Hugo Haas naopak úspešne emigroval s manželkou Bibi do USA. Dňa 2. decembra 1941 bol Pavel deportovaný do Terezína, kde bol zdrvený pomermi, v ktorých sa náhle ocitol, napriek tomu zložil na hebrejský text mužský zbor *Nenaříkej* (Al S'fod). Z Terezína bol transportovaný 16. októbra 1944 do Osvienčimu, kde bol 17. októbra 1944 poslaný do plynovej komory.

Jeho hudobné dielo zahŕňa len niekoľko desiatok skladieb; uplatňujú sa v ňom prvky českej a moravskej ľudovej hudby, často tiež cituje husitské piesne a Svatováclavský chorál. Na prelome tridsiatych a štyridsiatych rokov pracoval na symfónii, ktorú však už nestačil dokončiť.

## Dielo
náhľad|Pamätná doska bratom Haasovým v Biskupskej ulici v Brne
### Opera
* *Šarlatán*. Tragikomická opera na vlastné libreto o 3 rokovaniach v 7 obrazoch (1934-37)

### Orchestrálne skladby
* *Zesmutnělé scherzo pro velký orchestr* op. 5 (1921)
* *Předehra pro rozhlas*, pre malý orchester, 4 mužské hlasy a recitácii, op. 11 (1930-31)
* *Žalm 29* pre organ, barytón, ženský zbor a malý orchester, op.1 2 (1931-32)
* *Suita z opery Šarlatán*, pre veľký orchester, op. 14 [1936)
* *Symfónia* pre veľký orchester (1940-41, nedokončená)
* *Štúdia pre sláčikový orchester* (1943)

### Vokálne skladby
* *Karneval* op. 9 (mužský zbor, slová Dalibor Chalupa), (1928-29)
* *Al s'fod* (mužský zbor, slová David Shimoni, 1941)
* *Šesť piesní v ľudovom tóne* pre soprán a klavír alebo orchester, op. 1 (1918-19, 1938)
* *Tri piesne pre soprán a klavír na slová [[Josef Svatopluk Machar|J. S. Machara]]* op. 2 (1919-20)
* *Čínske piesne pre alt a klavír* op. 4 (slová Kao-ši, Cui-hao, Thu-fu, 1921)
* *Vyvolená*. Pre tenor, flautu alebo pikolu, husle, lesný roh a klavír na slová Jiřího Wolkera, op.8 (1927)
* *Sedem piesní v ľudovom tóne* na slová F. L. Čelakovského pre vyšší hlas a klavír, op.18 (1940)
* *Štyri piesne na slová čínskej poézie* pre bas alebo barytón a klavír

### Komorne skladby
* *I. sláčikový kvartet* op. 3 (1920)
* *II. sláčikový kvartet s bicími nástrojmi ad lib. "Z opičích hor"* op. 7 (1925)
* *III. sláčikový kvartet* op. 15 (1927-28)
* *Fata morgana*. Klavírny kvintet s tenorovým sólom na slová Rabindranáta Thakur, op. 6 (1923)
* *Dychový kvintet*, op. 10 (1929)
* *Suita pre klavír* op. 13 (1935)
* *Allegro moderato* pre klavír (1938)
* *Suita pre [[hoboj]] a klavír*, op. 17 (1939)

## Referencie


## Literatúra
* kol: *Československý hudební slovník I (A-L)*, 1963, SHV, Praha.
* Lubomir Peduzzi: *Pavel Haas (1991)*, Muzejni a vlastivědná společnost Brno 1993.

## Iné projekty

## Externé odkazy
* Portrét na stránkach Hudobného informačného strediska 

## Zdroj

Kategória:Skladatelia hudby 20. storočia
Kategória:Skladatelia vážnej hudby
Kategória:Operní skladatelia
Kategória:Českí skladatelia filmovej hudby
Kategória:Českí hudobní skladatelia
Kategória:Obete holokaustu
Kategória:Hudobní skladatelia židovského pôvodu
Kategória:Osobnosti z Brna